OpenLLM-France/wikimedia huggingface dataset:
# Louder Than Bombs (filma)

Louder Than Bombs (euskaraz: «bonbak baino ozenago») 2015eko Joachim Trierrek zuzendutako film dramatikoa da eta Jesse Eisenberg, Gabriel Byrne, Isabelle Huppert, David Strathairn eta Amy Ryan aktoreek antzeztu zuten. Filma nazioartean koproduzitu zen eta Trierrek eta Eskil Vogtek batera idatzi zuten.
Trierren ingelesezko lehen filma da. Lehiatzeko hautatua izan zen Urrezko Palmarako 2015eko Cannesko Zinemaldian, eta Aurkezpen Bereziak atalean erakutsi zen 2015 Torontoko Nazioarteko Zinemaldian. Nordic Council Film saria irabazi zuen.

## Argumentua

Oharra: Atal honek istorio osoa edo amaiera argitzen du.
Filmeko gertakariak baino zenbait urte lehenago, Isabelle Reed ( Isabelle Huppert ) gerra argazkilaria auto istripu batean hil zen. Gaur egun, bere lanaren atzera begirakoa eta bere bizitzari eta heriotzari buruzko artikulu bat kaleratzen ari da Gene ( Gabriel Byrne ) alarguna. Bere seme txikienarekin, Conrad, Isabelle hil zenean hamabi urte zituela, gatazkan dabil, izan ere hark ez daki ama bere buruaz beste eginda hil zela.

## Aktoreak

* Gabriel Byrne Gene Reed gisa
* Isabelle Huppert Isabelle Reed gisa
* Jesse Eisenberg Jonah Reed gisa
* Devin Druid Conrad Reed gisa
* Boaz Siegel Conrad Reed gazte gisa
* David Strathairn Richard bezala
* Amy Ryan Hannah gisa
* Rachel Brosnahan Erin gisa
* Leslie Lyles nagusia
* Ruby Jerins Melanie gisa
* Megan Ketch Amy Reed gisa
* Charlie Rose bera bezala

## Ekoizpena

2013ko maiatzaren 9an, Eisenberg, Byrne eta Huppert filmarekin bat egin zuten, Trierrek ingelesezko estreinako film gisa zuzenduko zuen filmarekin. Abuztuaren 29an, filma mugagabean atzeratu zen finantza arazoengatik. 2014ko otsailaren 5ean, Arte France Cinema prest zegoen filma finantzatzeko. Irailaren 4an, Strathairn eta Ryan filmeko aktore lanetan sartu ziren. Irailaren 9an, Brosnahan filmera batu zen Eisenbergen pertsonaiaren neskalagun ohia antzezteko.

### Filmaketa

2014ko abuztuaren 21ean jakinarazi zen taldeak filmaren filmaketak prestatzen hasi zirela Northern Boulevardeko Baysiden, New Yorken. Filmaketa zortzi astekoa 2014ko irailaren 4an hasi zen, New Yorken.

## Erreferentziak

* ↑ (Ingelesez) Screenings Guide. .
* ↑ (Ingelesez) «Toronto to open with 'Demolition'; world premieres for 'Trumbo', 'The Program'» ScreenDaily.
* ↑ (Ingelesez) Goodfellow, Melanie. Gabriel Byrne, Jesse Eisenberg and Isabelle Huppert board Joachim Trier's Louder Than Bombs. screendaily.com.
* ↑ (Ingelesez) Rossing Jensen, Jorn. Joachim Trier's Louder Than Bombs shelved. screendaily.com.
* ↑ (Ingelesez) Rodriguez, Cain. Joachim Trier's 'Louder Than Bombs' Starring Jesse Eisenberg, Isabelle Huppert & Gabriel Byrne Is Back On. indiewire.com.
* 1 2 (Ingelesez) McNary, Dave. Amy Ryan, David Strathairn Join Jesse Eisenberg in ‘Louder than Bombs’. variety.com.
* ↑ (Ingelesez) Rachel Brosnahan Joins ‘Louder Than Bombs'. deadline.com.
* ↑ (Ingelesez) Jankiewicz, Eric. Movie starring Jesse Eisenberg, Gabriel Byrne begins film preparations in Bayside. queenscourier.com.

## Kanpo estekak

* Louder Than Bombs Internet Movie Databaseren webgunean (Ingelesez)
* Datuak: Q18151930
# Marasmius bulliardii

Marasmius bulliardii Marasmiaceae familiako onddo espezie bat da.

## Deskribapena

Kapela: 0,2 eta 0,5 cm bitarteko diametrokoa. Egur kolorekoa edo krema-okre kolorekoa.
Orriak: Gutxi, zuriak, oinaren inguruan lepoko forman hazten dira.
Hanka: Oso mehea, beltz-arre kolorekoa, goialdean zurixka.
Haragia: Hutsala.
Etimologia: Marasmius hitza grekotik dator, “marasmius” hitzetik, eta lehortzea esan nahi du. Bulliardii terminoa pertsona izenetik daor. Pierre Bulliard mikologo frantziarraren omenez.

## Jangarritasuna

Interes gastronomikorik gabea.

### Nahasketa arriskua

Marasmius rotula delakoaren antzekoa da, baina txikiagoa eta ilunagoa.

## Sasoia eta lekua

Udan eta udazkenean. Eroritako pinu-orratzetan, eroritako orrietan, goroldiotan.

### Banaketa eremua

Kanada, Ameriketako Estatu Batuak, Peru, Txile, Europa, Txina, Hego Korea.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 263 or. ISBN 84-505-1806-7..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 275 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Asturnatura.
* ↑ Marasmius bulliardii: GBIF—the Global Biodiversity Information Facility.

## Kanpo estekak

* Datuak: Q2511498
* Multimedia: Marasmius bulliardii / Q2511498
# Marasmio kirastun

Marasmio kirastuna (Gymnopus foetidus) Omphalotaceae familiako onddo espezie bat da.
Usain txarra du eta ezin da erabili sukaldean.

## Deskribapena

Kapela: 1 eta 3 cm bitarteko diametrokoa, ganbila, gero laua eta erdialdean hondoratua, ia mintzezkoa, zaila, pruinaduna, zimurtsua, tolesduna, ildaskatua; arre-hori zikin kolorekoa, edo arre-lur kolorekoa; glabroa eta likatsu samarra.
Orriak: Zabal, bihurgunetsuak, orritxoekin, kapelaren kolorea baino zurbilagoa dute.
Hanka: Laburra, oinarrira estutua, fistulosoa, arre ilun kolorekoa eta behealdea beltza eta tomentuduna.
Haragia: zaila, mintzezkoa; kapelan kolore gorri argia du eta arre-sepia-beltzaxka goian. Zaporea eta usaina kirasduna ditu.
Etimologia: Foetidus epitetoa, usain txarra esan nahi duen "foetidus" hitzetik dator.

## Jangarritasuna

Usain kirasduna du eta ezin da jan.

### Nahasketa arriskua

Espezie hau erraz bereizten da usain txarra duelako. Marasmius scorodonius delakoarekin nahas daiteke, hau pinu-orratzetan ateratzen da, baina ez dago zehazki horiekin lotuta eta baratxuri usain handia du.

## Sasoia eta lekua

Udazkenean, usteltzen dauden adar hiletan, taldeka, hostozabalen basoetan, batez ere hurrondoetan. Ez da urria.

### Banaketa eremua

Ipar Amerika, Kolonbia, Europa, Kenya, Taiwan, Txina, Himalaiako mendikatea, Japonia, Australia, Zeelanda Berria, Errusia eta Kaukasoko mendikatea.

## Erreferentzia

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 238 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 258 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 279 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 176 or. ISBN 84-282-0865-4..

## Kanpo estekak

* Datuak: Q19403376
* Multimedia: Gymnopus foetidus / Q19403376
# Marast

Marast Frantziako udalerria da, Saona Garaia departamenduan dagoena, Borgoina-Franche-Comté eskualdean. 2013an 43 biztanle zituen.

## Demografia
### Biztanleria

2007an Marast udalerrian erroldatutako biztanleak 43 ziren. Familiak 16 ziren, horien artean 8 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 19 etxebizitza zeuden, 15 familiaren etxebizitza nagusia ziren, 3 bigarren erresidentzia ziren eta 1 hutsik zegoen. Etxebizitza guzti hauek 18etxeak ziren. 15 Etxebizitza nagusi guztiak euren jabeen bizileku ziren;3 etxek hitu gela zituzten, 3 etxek lau zituzten eta 9 etxek bost zituzten. 13 etxek euren parking plaza propioa zuten azpian. 8 etxetan ibilgailu bat zegoen eta 7 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Marast udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 0 | 65-69 | 0 |
| 4 | 60-64 | 0 |
| 4 | 55-59 | 0 |
| 0 | 50-54 | 8 |
| 0 | 45-49 | 0 |
| 0 | 40-44 | 0 |
| 0 | 35-39 | 0 |
| 8 | 30-34 | 0 |
| 0 | 25-29 | 4 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 4 | 5-9 | 0 |
| 8 | 0tik 4ra | 0 |

## Ekonomia

2007an lan egiteko adina zuten pertsonak 22 ziren, horien artean 16 aktiboak ziren eta 6 inaktiboak ziren. 16 pertsona aktiboetatik 15 lanean zeuden (8 gizon eta 7 emakume) eta 1 langabezian (1 gizon). 6 pertsona inaktiboetatik 4 erretiraturik zeuden, 1 ikasten zegoen eta 1 "bestelako inaktibo" gisa sailkaturik zeuden.

### Ekonomia jarduerak

2000. urtean Marast udalerrian 4 nekazaritza-ustiategi zeuden, 280 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q918805
* Multimedia: Marast / Q918805
# Marasmio mordoskatu

Marasmio mordoskatua (Gymnopus confluens) Gymnopus generoko onddo espezie bat da. Oina baztertu egin behar da, haritsua eta zapore desatseginekoa delako. Kapelak, aldiz, almendra garratzen usain atsegina du. Propietate antizitotoxikoak ditu, kimioterapian erabiltzen da, baita infusioan ere.
Sinonimoak: Collybia confluens, Marasmius confluens.

## Deskribapena

Kapela: 1,5 eta 5 cm arteko diametrokoa, ganbil-kanpai itxurakoa, gero ganbil-laua eta batzuetan titi apur batekin. Ertz zorrotza, laua, izurtua eta helduaroan pixka bat pitzatua. Azal leuna, zeta antzekoa, erradialki zuntz finekin; beix koloretik beix arrosara doana edo krema zurbil kolorekoa.
Orriak: Oso estu, adnatetatik sublibreetara; zurixkak, gero krema-arrosa, zurbil kolorekoak zahartzean, ertz ziliatuak eta ile marjinalekin.
Hanka: 4 -8 (10) x 0,3 - 0,8 cm-koa, luzetara ildaskatua, barnehutsa, lerdena, haritsua eta zilindrikoa edo konprimitua; kapela baino ilunagoa, okre-gorrixkakoa eta pruina zuri-lila kolorekoz estalia, nabarmenagoa oinarrian eta beste ale batzuekin elkartuta egoten da.
Haragia: Urria, larrukara, urtsua eta kolore zurixka-grisaxkakoa; usain atseginekoa eta zapore gozokoa.
Etimologia: Collybia antzinako grekotik dator, eta txanpona esan nahi du. Perretxikoaren formagatik. Confluens epitetoa berriz latinetik dator, bat egiten, esan nahi duen "confluens" hitzetik. Oinak elkartzen direlako, hau da, soropildua.

## Jangarritasuna

Sukaldaritzarako interesik gabeko espeziea.

### Nahasketa arriskua

Marasmius wynnei delakoarekin nahas daiteke, hanka zurixka du honek.

## Sasoia eta lekua

Hostozabal basoetan hazten da, batez ere pagadietan eta, inoiz, koniferoetan.

### Banaketa eremua

Mundu osoa.

## Galeria

* Gymnopus confluens zaharrak
* Marasmio mordoskatu zaharrak
* Marasmio mordoskatu zaharrak azpitik

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 256 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 275 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Palazon Lozano Fernando. (2006). Setas para todos. JoseLuis Añanos Echo Editorial Pirineo, 302 or. ISBN 84-87997-86-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 178 or. ISBN 84-282-0865-4..

## Kanpo estekak

* Datuak: Q1150884
# Marasmius cohaerens

Marasmius cohaerens Marasmiaceae familiako onddo espezie bat da.

## Deskribapena

Kapela: 2 - 4 (4,5) cm-ko diametrokoa, hemisferiko-kanpai itxurakoa, gero ganbil-kanpai itxurakoa, azkenik lau-ganbila eta titi zabal batekin. Ertz mehea, laua, ildaskatua eta kapela baino zertxobait zurbilagoa, azal glabroa, matea, erradialki kizkurra, azkenik belusduna; arre-grisaxka koloretik beix-okrera, ilunagoa erdian eta ertzerantz argitzen.
Orriak: Zabal samar, sinuadotatik sublibreetara eta tartekatutako orritxoekin; zurixka-krema kolorekoetatik krema-horixketara eta ertz flokonoso ilunagoekin.
Hanka: 6 - 10 x 0,2 - 0,4 (0,6) cm-koa, luzea, zurruna, gogorra, zilindrikoa, zuzena edo bihurria, leuna, distiratsua, baina oinarria belusduna du, mizelio hori zurbilak eraginda; goialdean beix zurbil kolorea du, eta pixkanaka oinarrirantz iluntzen joaten da, arrexka-gorrixkaraino.
Haragia: Mehea, elastikoa, kolore zurixkakoa kapelan eta gogorra eta iluna oinean; usaingabea eta zapore gozokoa, baina gero desatsegina.
Etimologia: Marasmius hitza grekotik dator, "marasmius" hitzetik, eta lehortzea esan nahi du.

## Jangarritasuna

Sukaldaritzarako interesik gabea.

### Nahasketa arriskua

Marasmius torquescens delakoarekin nahas daiteke, honek oin argiagoa du, matea, pruinaduna eta inoiz ez distiratsua.

## Sasoia eta lekua

Bakarrik edo soropildu samar hazten da koniferoen edo hostozabalen basoetan.

### Banaketa eremua

Europa, Asiako ekialdea, Ipar Amerika

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 264 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 174 or. ISBN 84-282-0253-6 (T.I). ISBN: 84-282-0538-8 (O.C.)..

## Kanpo estekak

* Datuak: Q10505243
* Multimedia: Marasmius cohaerens / Q10505243
# Marasmius epiphyllus

Marasmius epiphyllus Marasmiaceae familiako onddo espezie bat da. Ez du balio sukalderako.
Sinonimoa: Marasmius epiphyllus var. plantaginae.

## Deskribapena

Kapela: Neurri ñimiñokoa, 0,2 eta 0,3 cm bitarteko diametrokoa, ikusten ez dena. Kanpai itxurakoa, lau-ganbila eta ertz inkurbatuarekin, soberakin pixka batekin, ildaskatua. Azal lehorra, matea, leuna, zertxobait zimurtua, zurixka-krema kolorekoa.
Orriak: Orriak baino gehiago, tolestura anastomosatuak (elkarri itsatsita), adnatuak, okertuak, zuriak.
Hanka: Oso liraina eta mehea, distiratsua, hauskorra, filiformea, zuri-horia goian eta okre-arre-gorrixka oinarrirantz.
Haragia: Oso urria, zurixka, usaingabea eta zaporegabea.
Etimologia: Marasmius hitza grekotik dator, "marasmius" hitzetik, eta lehortzea esan nahi du. Epiphyllus epitetoa ere grekotik dator, gainean, esan nahi duen "epi" hitzetik eta orria, esan nahi duen "phyllon" hitzetik. Bere habitatagatik.

## Jangarritasuna

Ez du sukaldaritzarako balio.

### Nahasketa arriakua

Marasmius epiphylloides delakoak, orri deformatuagoak ditu, eta huntzean sortzen da. Marasmius androsaceus koniferoen orratzetan hasten da. Marasmius hudsonii gorosti hostoetan hazten da. Marasmiellus candidus askoz handiagoa da eta lastoaren eta eroritako adarren gainean ateratzen da.

## Sasoia eta lekua

Udazkenean eta neguan. Talde handietan. Iberiar penintsulan banaketa zabala du. Hostoen nerbioen gainean, gaztaina orbeletan, artea, artelatza, haritza.

### Banaketa eremua

Kanada, Ameriketako Estatu Batuak, Alaska, Mexiko, Brasil, Islandia, Europa, Kaukasia, Errusia, Australia, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 174 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 289 or. ISBN 84-282-0540-X (T. 2 ). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ (Gaztelaniaz) Morales Pulido Juan, Carmona Perate José Julián. (1981). Sociedad Micologica Extremeña, Medalla de Extremadura 2019.
* ↑ Marasmius epiphyllus: GBIF—the Global Biodiversity Information Facility.

## Kanpo estekak

* Datuak: Q1083652
* Multimedia: Marasmius epiphyllus / Q1083652
# Marasmius graminum

Marasmius graminum Marasmiaceae familiako onddo espezie bat da.
Sinonimoak: Marasmius currey, Marasmius pruinatus, Marasmius graminum var. culmisedus.

## Deskribapena

Kapela: Tamaina txikikoa, aurkitu diren ale gehienak ozta-ozta iristen ziren 2 edo 3 mm-ko diametrora, handienak 5 edo 6 mm-ra. Ateratzen denean, forma hemisferikoa du, apurka-apurka irekitzen da aterki baten itxura hartu arte. Kapelaren erdian ondo definitutako zilborra ikus daiteke, hasieratik eta garapen osoan geratzen dena. Bere gainazala hasietan leuna, denborarekin zakar bihurtzen da, eta gaztetan laranja-gorrixka kolorekoa da, gero okre-gorrixkagoa. Kapelaren ildoak direla eta ertza oso krenulatua izaten du.
Orriak: Zurixkak edo krema kolorekoak, oso zabal, libreak, zabalak sabeldun samarrak. Ale batzuek collarium ondo definitutako bat dute oinaren inguruan, beste batzuetan berriz ia nabaritzen ez dena.
Orri libreak: Oinera hurbiltzen diren orriak baina ukitzen ez diotenak.
Hanka: Luzanga eta filiformea, ia oso-osorik arre-beltzaxka kolorekoa, kapelaren inguruko eremua baino ez da apur bat argiagoa.
Haragia: Hutsala, zuria, zaila oinean, usain eta zapore nabarmenik gabea.
Etimologia: Marasmius hitza grekotik dator, “marasmius” hitzetik, eta lehortzea esan nahi du. Graminum epitetoa berriz latinetik dator, zurtoina, garrantzi esan nahi duen “gramen” hitzetik. Bere habitatagatik.

## Jangarritasuna

Interes gastronomikorik gabea.

### Nahasketa arriskua

Koloreari eta bestelako ezaugarriei begiratuta antzekotasuna duten hiru espezie daude: Marasmius armeniacus, Marasmius curreyi eta Cryptomarasmius corbariensis.

## Sasoia eta lekua

Udan eta udazkenean. Belarren zurtoinetan hazten da edo baita sustraietan ere. Nahiko arraroa den espeziea da, baina aurkitzen denean beti daude ale ugari, gregarioa da.

### Banaketa eremua

Kanada, Ameriketako Estatu Batuak, Kuba, Honduras, Brasil, Argentina, Europa, Txina, Errusia, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 237 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Calvo Pérez Javi. (2006). El mundo de las setas. Asociacion Micológica Fungipedia.
* ↑ Marasmius graminum: GBIF—the Global Biodiversity Information Facility.

## Kanpo estekak

* Datuak: Q10576844
# Lucy Thompson

Che-na-wah Weitch-ah-wah, Lucy Thompson ingelesezko izenez ezagunagoa, (Pekwan, 1856ko urriaren 29a – Eureka, 1932ko otsailaren 23a) yurok jatorriko estatubatuar idazlea izan zen, To the American Indian: Reminiscences of a Yurok Woman autobiografiagatik ospea lortu zuena.

## Bizitza

1856ko urriaren 29an jaio zen Pecwan herrian eta Kaliforniako yurok komunitateko kidea zen. Jaiotzez Che-na-wah Weitch-ah-wah izena jarri zioten. Haren aita komunitateko talth (buruzagi espirituala) izan zen eta alabari horretarako beharrezko gaitasunak irakatsi zizkion.
1875ean Milton "Jim" Thompson egur flotatzaile eta masoi zuriarekin ezkondu zen. Elkarrekin Klamath River herrian bizi ziren eta 1910ean Eurekara joan ziren bizitzera.
1916an To the American Indian: Reminiscences of a Yurok Woman autobiografia idatzi zuen bere herriaren istorioak gordetzeko asmoarekin. Besteek bere herria eta ikuspegia hobeto ulertzea nahi zuen. Horrez gain, estatubatuar zuriak kritikatu zituen gehiegizko arrantza bezalako praktikengatik. Thompsonen ustez, kaliforniar indigenen aurkako indarkeria genozidioa zen.
Lucy Thompson Eurekan (Kalifornia) hil zen 1932ko otsailaren 23an, senarra hil eta urtebete eta bi hilabetera.

## Sariak

1992an, Thompsonen autobiografiak American Book Award saria irabazi zuen.

## Erreferentziak

* 1 2 3 4 (Ingelesez) «Lucy Thompson letters, 1916.» Online Archive of California (Noiz kontsultatua: 2024-08-02).
* ↑ (Ingelesez) Buckley, Thomas. (1993). «Lucy Thompson: To the American Indian, Reminiscences of a Yurok Woman (Book Review)» Ethnohistory 40 (3): 482..
* 1 2 (Ingelesez) «Lucy Thompson on Native American Authors» ipl: Information You Can Trust (Noiz kontsultatua: 2022-03-29).
* ↑ (Ingelesez) Matthews, Clifford N.; Tucker, Mary Evelyn; Hefner, Philip J. (2002). When Worlds Converge: What Science and Religion Tell Us about the Story of the Universe and Our Place in it. Open Court Publishing, 244 or. ISBN 9780812694512. (Noiz kontsultatua: 2024-08-02).
* ↑ (Ingelesez) «‘To the American Indian’ turns 100» The Times-Standard 2018-07-30 (Noiz kontsultatua: 2024-08-02).

## Kanpo estekak

* Datuak: Q6698546
* Multimedia: Lucy Thompson / Q6698546
# Lucy Spoors

Lucy Spoors (Christchurch, 1990eko abenduaren 24a) Zeelanda Berriko emakume arraunlaria da. 2020ko Udako Olinpiar Jokoetan, esku hartu zuen: Tokio 2020 (Tokio), eta zilarrezko domina lortu zuen zortzikoan. Taldea honako hauek osatzen zuten: Lucy Spoorsek berak, Emma Dykek, Ella Greensladek , Kelsey Bevanek, Grace Prendergastek, Kerri Gowlerrek, Beth Rossek, Jackie Gowlerrek eta Caleb Shepherdek

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Zortzikoa |
| 2024 | Paris Frantzia | 01 ! | Skull bikoitza |
| Munduko arraunketa Txapelketa ||||
| Urtea | Lekua | Domina | Kategoria |
| 2017 | Sarasota Estatu Batuak | 03 ! | Zortzikoa |
| 2019 | Ottensheim Austria | 01 ! | Zortzikoa |
| Munduko U23 arraunketa Txapelketa ||||
| Urtea | Lekua | Domina | Kategoria |
| 2012 | Trakai Lituania | 03 ! | Skull arin laukoitza |
| Munduko Junior arraunketa Txapelketa ||||
| Urtea | Lekua | Domina | Kategoria |
| 2008 | Linz Austria | 01 ! | Lemazain gabeko laukoa |

## Erreferentziak

* ↑ "Lucy Spoors" olympedia.org. (Ingelesez)
* ↑ "Lucy Spoors" FISAren datu-basea. (Ingelesez)

## Kanpo estekak

* Datuak: Q41712331
# Lucy Ware Webb Hayes

Lucy Ware Webb Hayes, Lemonade Lucy bezala ere ezaguna, (1831ko abuztuaren 28 – 1889ko ekainaren 25), Rutherford B. Hayes Ameriketako Estatu Batuetako presidentearen emaztea zen. XIX. mendeko Ameriketako Estatu Batuetako lehen damarik ospetsuenetakoa izan zen.
* Datuak: Q234275
* Multimedia: Lucy Webb Hayes / Q234275